DA   DA 
 
 
 EUROPA -
KOMMISSIONEN   
Bruxelles, den 12.1.2022  
SWD(2022) 9 final  
 
ARBEJDSDOKUMENT FRA KOMMISSIONENS TJENESTEGRENE  
 
RESUMÉ AF RAPPORTEN OM KONSEKVENSANALYSEN  
 
Ledsagedokument til  
forslag til Europa -Parlamentets og Rådets forordning  
om Den Europæiske Unions Narkotikaagentur  
{COM(2022)  18 final}  - {SEC(2022)  45 final}  - {SWD(2022)  8 final}   
 
2 Resumé  
Konsekvensanalyse af et forslag til forordning om Den Europæiske Unions Narkotikaagentur 
(revision af mandatet for Det Europæiske Overvågningscenter for Narkotika og Narkotikamisbrug, 
dvs. forordning (EF) nr.  1920/2006)  
 
A. Behov for handling  
Hvorfor? Hvad er problemstillingen?  
Det Europæiske Overvågningscenter for Narkotika og Narkotikamisbrug ("agenturet") blev oprettet 
i 1993, og forordningen om dets oprettelse blev omarbejdet i 2006 (forordning (EF) nr.  1920/2006). 
Kommissionen foretog den seneste evaluering i 2018 -2019 (COM(2020) 228). Problemdefinitionen 
bygger på resultaterne af evalueringen og søger at afhjælpe de man gler, som agenturets vigtigste 
interessenter har påpeget. Mens det for 25 år siden var nødvendigt at indsamle og analysere data for 
at beskrive narkotikasituationen i Europa og dens konsekvenser, har interessenterne i dag også brug 
for realtidsanalyser af nye udfordringer og rådgivning om den bedste håndtering af hurtigt skiftende 
trusler, f.eks. i form af nye psykoaktive stoffer, der kommer ind i EU og er farligere for 
(folke) sundheden og  samtidig skaber nye sikkerhedsproblemer. De politiske beslutningstag ere har 
brug for mere støtte og flere oplysninger for at kunne træffe informerede valg og reagere på en 
hensigtsmæssig måde. Agenturet kan ikke yde tilstrækkelig støtte til medlemsstaterne, og agenturets 
netværk af nationale kontaktpunkter (Reitox) udnytte s ikke fuldt ud. Endelig er den internationale 
dimension af agenturets arbejde ikke defineret i tilstrækkelig grad. For at kunne gennemføre EU's 
nye narkotikastrategi 2021 -2025, hvori der anvendes en evidensbaseret tilgang til 
narkotikapolitikken, er oplys ningerne fra agenturet af afgørende betydning.  
Hvilke resultater forventes der af initiativet?  
Det overordnede mål med initiativet er at sikre, at agenturet er egnet til formålet og er tilstrækkeligt 
rustet til at håndtere udfordringerne i forbindelse med narkotika i EU, således at det fører til passende 
tiltag og støtte fra EU's og medlemsstaternes side. Den foreslåede revision af mandatet vil være 
målrettet. Revisionen bør præcisere agenturets mandat med hensyn til dets indsatsområde (navnlig 
hvilke s toffer der skal være omfattet), øge dets kapacitet til at reagere hurtigere og mere målrettet på 
udfordringer og nye trusler, styrke overvågningen og analysen af narkotikafænomenet, sikre støtte 
til medlemsstaterne og præcisere den internationale dimension  af agenturets arbejde.  
Hvad er merværdien ved at handle på EU -plan?   
Narkotikafænomenet berører alle europæere og er af grænseoverskridende og global karakter. Der 
er mange fælles udfordringer på tværs af medlemsstaterne, både med hensyn til efterspørgs el og 
udbud af narkotika. En indsats over for narkotikafænomenet, som er begrænset til det nationale plan, 
vil være utilstrækkelig, da en sådan tilgang ville føre til en fragmentering, og fordi medlemsstaterne 
lærer af hinanden ved at udveksle erfaringer o g bedste praksis. En EU -indsats er en effektiv måde at 
løse disse problemer på.  
B. Løsninger  
Hvilke lovgivningsmæssige og ikkelovgivningsmæssige løsninger er overvejet? Foretrækkes en 
bestemt løsning frem for andre? Hvorfor?   
Den ikkelovgivningsmæssige løsningsmodel (yderligere samarbejde) og nedlæggelsen eller 
sammenlægningen af agenturet blev ikke undersøgt yderligere, da disse løsninger ikke ville løse de 
konstaterede problemer.  
 
Den foretrukne løsning er en målrettet revision af mandatet. For at imød ekomme nogle interessenters 
anmodning om at udvide agenturets indsatsområde til at omfatte andre former for afhængighed blev 
dette spørgsmål analyseret, men konsekvensanalysen konkluderede, at agenturets hovedfokus fortsat 
bør være på ulovlige stoffer. Et større fokus bør dog rettes mod blandingsbrug. Narkotikaudbuddet 
 
3 og narkotikamarkederne bør også være en del af agenturets tematiske indsatsområde. For at kunne 
levere en mere fleksibel og fremadrettet analyse bør agenturets overvågnings - og 
trusselsvurder ingskapacitet udvikles yderligere. For hurtigt at informere offentligheden og advare 
om trusler, der er konstateret i flere medlemsstater, bør agenturet støtte udarbejdelsen af eller selv 
stå for oplysningskampagner og udsendelse af varslinger på EU -plan. For at øge agenturets 
informationsgrundlag bør der oprettes et specialiseret netværk af laboratorier. De nationale 
kontaktpunkters mandat bør styrkes for bedre at kunne udnytte deres kapacitet til støtte for agenturet 
og afspejle de ændringer, der vil bliv e foretaget i agenturets mandat. Endelig bør den internationale 
dimension af agenturets arbejde i højere grad præciseres.  
Hvem støtter hvilken løsning?   
De vigtigste interessenter, dvs. nationale og europæiske politiske beslutningstagere inden for 
narkotikapolitik, støtter — og anmoder endda om — en styrkelse af agenturets mandat. I EU's nye 
narkotikastrategi, som Rådet vedtog i december 2020, opfordres Kommissionen udtrykkeligt til at 
fremlægge et forslag til revision af mandatet snarest muligt. No gle medlemsstater, der har bredere 
misbrugsstrategier, ønsker et bredere mandat for agenturet. Andre medlemsstater har en ramme, der 
kun omfatter narkotika, og ville være tilfredse med det nuværende mandat sammen med en 
præcisering med hensyn til blandings brug. Fastsættelsen af minimumskriterier for de nationale 
kontaktpunkter kan også være kontroversielt blandt nogle medlemsstater, som muligvis vil anse det 
for en indgriben i deres beføjelser. Disse kriterier vil imidlertid være nødvendige for at sikre lig e 
vilkår i hele Europa og leveringen af data til agenturet.  
C. Den foretrukne løsnings virkninger  
Hvilke fordele er der ved den foretrukne løsning (hvis en bestemt løsning foretrækkes – ellers 
fordelene ved de vigtigste af de mulige løsninger)?   
Den foretrukne løsning vil bidrage til mere velfunderede politikker og foranstaltninger, og dette vil 
føre til mere effektive europæiske (og nationale) reaktioner på narkotikafænomenet i EU. Det vil 
udgøre et meget væsentligt bidrag til en effektiv og evidensb aseret reaktion på narkotikafænomenet, 
både ud fra et sundhedsperspektiv og et sikkerhedsperspektiv. Agenturets mandat vil fortsat primært 
bestå i et fokus på overvågning og støtte til EU og dets medlemsstater i overensstemmelse med 
nærhedsprincippet. En s ådan målrettet revision af agenturets mandat vil føre til et bedre beredskab 
på europæisk og nationalt plan over for de voksende nye trusler på narkotikaområdet.  
Hvilke omkostninger er der ved den foretrukne løsning (hvis en bestemt løsning foretrækkes 
– ellers omkostningerne ved de vigtigste af de mulige løsninger)?   
Den foretrukne løsning vil kræve en forøgelse af de finansielle og menneskelige ressourcer i forhold 
til de ressourcer, der er øremærket i den flerårige finansielle ramme (FFR) for 2021 -2027. Det anslås, 
at der vil være behov for et yderligere budget på ca. 51 -63 mio. EUR og ca. 40 yderligere stillinger 
i den nye FFR -periode.  
Hvordan påvirker den foretrukne løsning virksomhederne, herunder de små og mellemstore 
virksomheder og mikro virksomhederne?  
Der vil ikke være nogen direkte virkninger for virksomheder, SMV'er og mikrovirksomheder. 
Revisionen kan have positive indirekte virkninger ved at begrænse tabet af arbejdskraft i økonomien 
som følge af, at stofmisbrugere ikke er i stand til at arbejde eller arbejde fuldt ud, og ved at fratage 
organiserede kriminelle grupper indkomstmuligheder.  
Vil den foretrukne løsning få væsentlige virkninger for de nationale budgetter og 
myndigheder?   
Selv om den foretrukne løsning indebærer yderligere opgaver og ansvarsområder for agenturet, vil 
initiativet generelt bidrage til at mindske den administrative byrde og forenkle de administrative 
procedurer, navnlig i medlemsstaterne. Den vigtigste årsag er i den forbindelse den foreslåede 
strøml ining og centralisering af indberetningsforpligtelserne. På grund af manglende data om de 
disponible midler til narkotikapolitikken er det ikke muligt at kvantificere virkningerne af forenkling 
og byrdereduktion.  
 
4 Vil den foretrukne løsning få andre væsent lige virkninger?   
Nej. 
D. Opfølgning  
Hvornår vil foranstaltningen blive taget op til fornyet overvejelse?  
I overensstemmelse med den fælles tilgang vil forordningen om agenturet omfatte en ekstern 
evaluering af agenturet hvert femte år.